钦定古今图书集成/明伦汇编/闺媛典/第313卷 > 皇清四十六 > 宗彝妻陈氏
## 钦定古今图书集成/明伦汇编/闺媛典/第313卷 > 皇清四十六 > 宗彝妻陈氏

按《常熟县志》：“陈氏，宗彝妻，生员治统女。年十八归彝。翁九经以佥运白粮至京没，陈鬻奁资与彝，入京输纳，扶柩归。彝哀劳成疾，未几亦亡。陈年二十一，姑老，子裔昌方在孩提，陈孝养慈抚，蛩駏相依。及姑殁，家已荡然，日勤女红，积其赢以葬三丧，置墓田以供祀。命裔昌从外祖授学，值岁祲，糠核不饱，课督未尝少” 懈。尝遣昌贷米于城，拾一遗簪以归，陈蹙然曰：“我得则喜，人失则悲。” 命至其所，候还之。一日，旋风吹堕二绢于庭，陈曰：“无妄之获，非我所愿。且失者必多冤诬。” 访之则染人。方意其佣盗去，得此释然。其一介不苟类如此。初，舅姑殁，遗叔妹四人，幼为教育，长为嫁娶，咸得其所。乙酉，父母死于兵，为之营葬。年七十六而卒。康熙二十三年，巡抚余国柱具题。

诏“建坊旌表